दारूच्या नशेत ट्रक चालवणाऱ्या चालकाने पालघर पूर्वेकडील देवीकृपा हॉटेल परिसरात तीन वाहनांना धडक दिल्याने भीषण अपघात

Mahaenews A link to your homepage with your site title as anchor text
पालघरः दारूच्या नशेत ट्रक चालवणाऱ्या चालकाने पालघर पूर्वेकडील देवीकृपा हॉटेल परिसरात तीन वाहनांना धडक दिल्याने भीषण अपघात घडला आहे. या अपघातात पिता व चार वर्षाच्या चिमुकलीचा दुर्दैवी मृत्यू झाला असून तीन जण जखमी झाले आहे. या घटनेमुळे परिसरात हळहळ व्यक्त होत आहे.

पालघर- मनोर रस्त्यावर देविकृपा हॉटेल परिसरात मध्यरात्रीच्या सुमारास एका भरधाव ट्रकने दुचाकीवर असलेल्या बाप- लेकीला धडक दिली. त्यानंतर या ट्रकने पुढे उभ्या असलेल्या एका कारसह, अन्य दुचाकी वाहनालाही जोरदार धडक दिली. या भीषण अशा अपघातात दुचाकीवर असलेल्या पिता व चार वर्षाच्या चिमुकलीचा जागीच मृत्यू झाला असून ते पालघर शहरातील गणेशनगर परिसरातील रहिवासी आहेत.

दरम्यान घटनेची माहिती मिळताच पालघर पोलीस घटनास्थळी घटनास्थळी दाखल झाले व मृतदेह ताब्यात घेतले. या अपघातात तीन जण जखमी झाले असून जखमींना उपचारासाठी खाजगी रुग्णालयात दाखल करण्यात आले आहेत. ट्रक चालक मद्यधुंद अवस्थेत ट्र्क चालवत असल्याचे प्रत्यक्षदर्शींचे म्हणणे असून अपघातानंतर स्थानिकांनी मद्यधुंद अवस्थेत असलेल्या ट्रक चालकाला चोप देत त्याला पोलिसांच्या स्वाधीन केले.